joelniklaus/EU_Wikipedias huggingface dataset:
Dražnia

Dražnia (vene keeles Dražnja, transkribeerituna Dražnja) on Minski linnaosa, mis asub linna idaosas Partyzanski rajooni territooriumil.

Linnaosas asub trollidepoo. Selles piirkonnas asuvad valdavalt toiduainetetööstuse ettevõtted: õlletehas, piimakombinaat, kondiitrivabrik, leivatehas, vahuveini valmistav ettevõte. Seal asub ka üks Minski soojuselektrijaam. Haridust annavad kaks keskkooli.

Dražnja territooriumile jääb Minski ainus raba, mille pindala on küll kõigest üks hektar.

Ajalugu
Linnaosa kohal asus varem Dražnia küla, kus aastal 1917 oli 102 elanikku. Külast 1-2 kilomeetri kaugusel asusid paar talu ja kõrts, mis kolmekümnendatel aastatel külaga liideti. Dražnia maad liideti Minskiga aastal 1959. Küla majad lammutati suuremalt jaolt XX sajandi lõpus, viimane neist aga aastal 2010.

Viited

Välislingid

Linnaosa mitteametlik koduleht

Minski linnaosad
Keeleline pööre

Keeline pööre tähistab filosoofias ja inimteadustes valdkonna tōlgendamiskeskme ja meetodite kasutamise nihkumist kogemuses väljendatud keelele ning nendes valdkondades toimunud muutusi. Pööre algas 20-ndal sajandil keeleteaduses ja filosoofias oletusest, et keel pole tegelikkuse ja kogemuse edastamise sōltumatu vahendaja. Erinevatelt lähtealustelt hakati uurima, mida me keelega teeme, ehk täpsemalt, mida keel tegelikkuse vōi meiega teeb.

Keelelise pöördeni viisid avastused keeleteaduses. Kandvat rolli selles mängisid Ludwig Wittgenstein, John Austin ja Mihhail Bahtin. Vastavalt uuele keelekontseptsioonile hakati sotsiaalse tegelikkuse alusena nägema keelt. Avastuste tulemusena muutus arusaamine keele tähtsuse rollist mõtlemise, tunnetamise, ja teadmiste konstrueerimise protsessis. Kõik mõisted, kategooriad ja tähendused ning teadmised tervikuna tekivad ja elavad edasi keeles. Keele kaudu osalevad inimesed aktiivselt maailma kujundamises, tundmaõppimises ja taasloomises.

Mõiste "keeleline pööre" kasutasid esimesena Gustav Bergman ja laiemalt Richard Rorty 1967. aastal ilmunud antoloogias "The linguistic turn". Arvatakse, et saksa hermeneutilises filosoofias toimus keeleline pööre juba 18. sajandil.

Keeleline pööre pole teaduslik või filosoofiline teooria. Keelelist pööret käsitlevast kirjandusest võib leida erinevaid lähenemisi. Filosoofid keskenduvad keelefilosoofilistele aspektidele, keeleteadlased keele ja kommunikatsiooni uurimisele ning sotsiaalteadlased sellele, kuidas muutunud arusaam keele rollist mõjutab sotsiaalse tegelikkuse mõistmist ning selle tundmaõppimist.

Viited

Kirjandus 
 Strömpl, J., Selg, M., Linno, M. (2012). Narratiivne lähenemine sotsiaaltööuurimuses: laste väärkohtlemise lood. Tartu, TÜ Kirjastus.

Filosoofia
Keeleteadus
Ściapianka

Ściapianka (vene keeles Stepjanka, transkribeerituna Stsjapjanka) on Minski linnaosa, mis asub linna idaosas Partyzanski rajooni territooriumil. Linnaosa ühendavad ülejäänud linnaga elektrirongid.

Ajalugu
Linnaosa kohal asus varem Lipki küla, mille juures asus Ściapianka raudteejaam. Jaam muutus oluliseks Teise maailmasõja järel, mil selle ladudes hoiti Minski ülesehitamiseks vajalikke ehitusmaterjale. ka asus küla lähistel sõjaväelinnak. Piirkond liideti Minskiga aastal 1987.

Aastal 2010 alustati endise sõjalinnaku pooltühjade hoonete asemele uue elamurajooni projekteerimist. Tööd algasid aastal 2011. Sõjaväelinnaku varasematele elanikele ehitati aga individuaalelamud.

Viited

Minski linnaosad
Puhja lahing

Puhja lahing toimus 25. augustil 1944 ooberst Schmidtgenile allunud 101 Panzerdivisjoni ja Punaarmee lahingugrupi vahel Puhja alevikust ida poole jääval kõrgendikul.
Vícky Léandros

Vícky Léandros (kreeka keeles Βίκυ Λέανδρος; sünninimega Βασιλική Παπαθανασίου Vassiliki Papathanasiou; sündinud 23. augustil 1949) on kreeka laulja.

1965. aastal ilmus tema esimene singel "Messer, Gabel, Schere, Licht".

1967. aasta Eurovisiooni lauluvõistlusel esindas ta Luksemburgi lauluga "L'amour est bleu", mis sai 4. koha.

1972. aasta Eurovisiooni lauluvõistlusel esindas ta Luksemburgi lauluga "Après Toi", mis võitis lauluvõistluse.

Viited

Kreeka lauljad
Eurovisioonil osalejad
Sündinud 1952
Anjeza Shahini

Anjeza Shahini (sündinud 4. mail 1987) on albaania laulja.

2004. aasta Eurovisiooni lauluvõistlusel esindas ta Albaaniat lauluga "The Image of You".

Albaania lauljad
Albaania esindajad Eurovisiooni lauluvõistlusel
Festivali i Këngësi võitjad
Sündinud 1987
Luiz Ejlli

Luiz Ejlli (sündinud 12. juulil 1985) on albaania laulja.

2006. aasta Eurovisiooni lauluvõistlusel esindas ta Albaaniat lauluga "Zjarr e ftohtë".

Albaania lauljad
Albaania esindajad Eurovisiooni lauluvõistlusel
Festivali i Këngësi võitjad
Sündinud 1985
Mare Kalda

Mare Kalda (sündinud 14. märtsil 1964) on Eesti folklorist, muistendite ja tänapäeva folkloori uurija. Ta on Eesti Kirjandusmuuseumi folkloristika osakonna vanemteadur ja Eesti-uuringute tippkeskuse liige.

Haridus 
Kalda õppis Tartu Ülikooli filoloogiateaduskonnas eesti keelt ja kirjandust, spetsialiseerudes folkloristikale. 2001. aastal kaitses ta Tartu Ülikoolis magistritöö teemal "Jutud peidetud varandustest: tõsieluteade, muistend, muinasjutt". 2011. aastal kaitses ta doktoritöö teemal "Rahvajutud peidetud varandustest: tegude saamine lugudeks"

Teadustöö 
Mare Kalda uurimisteemad on seotud muistendite teooriaga, eesti aardepärimusega minevikus ja tänapäeval, ajalooliste ja kohasidusate muistenditega, geopeituse, meemide ja mitmete tänapäevaste folklooriilmingutega.

Ta on korraldanud mitmeid teadusüritusi: 1990. aastal Tartus toimunud konverentsi "Traditional Folk Belief Today", 2002 Kirjandusmuuseumis folklorist Kristi Salve sünnipäevasümpoosioni "Rahvaluule lummuses", 2011 Rahvusvahelise sümpoosioni "Kalevipoeg 150" ja 2016 Rahvusvahelise Tänapäevamuistendiuurijate Seltsi aastakonverentsi. Regulaarselt koordineerib ta 2006. aastast iganädalasi Kirjandusmuuseumi folkloristika osakonna ja Eesti-uuringute Tippkeskuse  uurijaseminare ehk nn teisipäevaseminare.

Ta on 2007. aastast usundi- ja kombeloo alaseid artikleid avaldava ajakirja Sator ja 2008. aastast akadeemilise teadusliku publikatsiooni "Monumenta Estoniae Antiquae II. Eesti muistendid / Estonian legends" toimetuskolleegiumi liige.

Teadusprojektid  
 SF0030181s08 "Folkloori narratiivsed aspektid. Võim, isiksus ja globaliseerumine (1.01.2008−31.12.2013)", Mare Kõiva, Eesti Kirjandusmuuseum.
 EKKM09-159 "Monumenta Antiquae muistendi- ja loitsuköited (1.01.2009−31.12.2013)", Mare Kõiva, Eesti Kirjandusmuuseum.
 EKKM14-300 "Eesti etnobotaanika allikpublikatsioonid: looduskultuuri tõlgendamine (1.01.2014−31.12.2018)", Mare Kalda, Eesti Kirjandusmuuseum.
 EKKM14-389 "Müüdilise pärimuse monumentaal-väljaanded (1.01.2014−31.12.2018)", Mare Kõiva, Eesti Kirjandusmuuseum.
 IUT22-5 "Folkloori narratiivsed ja usundilised aspektid (1.01.2014−31.12.2019)", Mare Kõiva, Eesti Kirjandusmuuseum.

Valik publikatsioone

Viited

Välislingid
Mare Kalda Eesti Teadusinfosüsteemis
Mare Kalda, PhD folklore.ee

Eesti folkloristid
Sündinud 1964
Eesti meistrivõistlused korvpallimälumängus



Eellugu 
 
Korvpalliajakirja Basketball eestvedamisel peetakse alates 30. jaanuarist 2016 Tallinnas Eesti meistrivõistlusi korvpallitemaatilises mälumängus. Traditsioonile pandi algus 2015. aastal, alates 2016. aastast Eesti Korvpalliliiduga kooskõlas peetakse mälumängu nimetusega Eesti meistrivõistlused korvpallimälumängus. 

Kokku esitatakse 60 korvpalliteemalist küsimust, iga õige vastus annab võistkonnale kaks punkti. Eestvedajateks ja küsimuste koostajateks on mälumängur Jaan Allik ja ajakiri Basketball peatoimetaja Kristo Raudam. Lisaks on osaliselt küsimuste koostamisel aidanud Janar Filippov (2016 aastal) ja Reigo Kimmel (2017 aastal). Läbi aastate on osavõtnud ja see läbi oma teadmisi näidanud nii korvpallurid ise, fännid, mälumängurid ja paljud teised, kellele see mäng vähegi korda läheb. Tuntumad osavõtjad on olnud korvpallurid Sten Olmre, Indrek Kajupank, Jaan Puidet, Reimo Tamm ja Madis Soodla, ajakirjanikud Ville Arik, Dannar Leitmaa ja Ivar Jurtšenko, treenerid Priit Vene, Raido Ringmets, Siim Raudla ja Indrek Visnapuu, korvpallikohtunikud Atso Matsalu ja Ranno Konks ning mälumängurid Indrek Salis ja Illar Tõnisson.

Paremusjärjestused läbi aegade 
 
III Eesti meistrivõistlused korvpallimälumängus (25.02.2018)  

kokku osales 19 võistkonda
 
II Eesti meistrivõistlused korvpallimälumängus (19.02.2017)   

kokku osales 26 võistkonda

I Eesti meistrivõistlused korvpallimälumängus (30.01.2016) 

kokku osales 22 võistkonda

Ajakirja Basketball korvpalliteemaline mälumäng (17. mail 2015) 

kokku osales 25 võistkonda

Viited

Välislingid  
 Lisateave veebilehel korvpall.ee
 Lisateave veebilehel basket.ee

Eesti meistrivõistlused
Korvpall
Andres Eilart

Andres Eilart (sündinud 4. aprillil 1978) on eesti ajakirjanik, kunstikoguja ja -tutvustaja, aastatel 2015–2020 Maalehe peatoimetaja.

Haridus- ja töökäik 
Ta on lõpetanud Türi Gümnaasiumi ja Tallinna Tehnikaülikooli äri erialal.

Eilart on töötanud Ekspress Grupis alates 2000. aastate algusest, kõigepealt Eesti Päevalehe majandustoimetuse reporterina. 2004. aastal oli üks Ärilehe käivitajaid ja selle tegevtoimetaja. 2008. aastal juhtis ta Ärilehte ja Eesti Päevalehe majandustoimetust, aasta hiljem sai uudistetoimetuse juhiks. Eilart on töötanud ka Eesti Päevalehe peatoimetaja asetäitjana. 2012–2015 töötas Eilart Eesti Päevalehe tegevtoimetajana. 16. märtsist 2015 kuni 2020. aasta novembri lõpuni on ta Maalehe peatoimetaja.

Ta on olnud Eesti Looduskaitse Seltsi juhatuse liige ja on Eesti Kunstimuuseumi Kunstisõprade Seltsi ja Tallinna Tehnikaülikooli Tallinna Kolledži juhatuse liige.

Eilart oli aastatel 2015-2017 Pressinõukogu liige.

Raamatud 
 2011 – Pintsliga tõmmatud Eesti. Koostanud koos Aavo Kokaga. Tallinn: Eesti Ajalehed. ISBN 9789949478620.. Selle raamatu eest sai ta Apollo raamatupoe aasta lemmikraamatu autoriks.
 2012 – Pintsliga tõmmatud linnad. Koostanud koos Aavo Kokaga. Tallinn: Hea Lugu. ISBN 9789949489183.
 2017 – Kunst koguda. Kunstikoguja. Eesti kõige pöörasema kunstikogu saamislood. Tallinn: Hea Lugu. ISBN 9789949589494.

Tunnustus 
 2009 – Tallinna Tehnikaülikooli Tallinna Kolledži aasta vilistlane
 2011 — Apollo aasta lemmikraamatu autor
 2011 – auhind "Aasta keskkonnategu"
 2011 – EALL aasta uuendaja / Ärileht

Isiklikku 
Eilart on kunstihuviline: ta on koostanud kunstikatalooge, korraldanud näitusi ja kirjutanud kunstiteemalisi raamatuid, mis on tõlgitud eesti keelest ka inglise ja vene keelde. Eilarti kunstikogu teoste baasil toimus 2018. aastal Eesti Rahvusraamatukogus suurnäitus 1960.–1970. aastate kunstiuuendusest.

Tuntud looduskaitsja ja ühiskonnategelane Jaan Eilart oli Andres Eilarti onu.

Viited

Välislingid 
 Intervjuud. 9.20. Andres Eilart. Eesti suurimast erakunstikogust. Vikerraadio

Eesti ajakirjanikud
Tallinna Tehnikaülikooli vilistlased
Sündinud 1978
Eesti kunstikogujad
Telex

Telex on Belgia ansambel.

1980. aasta Eurovisiooni lauluvõistlusel esindas ta Belgiat lauluga "Euro-Vision".

Belgia ansamblid
Belgia esindajad Eurovisiooni lauluvõistlusel
Raymond Poincaré

Raymond Nicolas Landry Poincaré (20. august 1860 Bar-le-Duc – 15. oktoober 1934 Pariis) oli Prantsuse poliitik, Prantsusmaa president Esimese maailmasõja ajal ja kolmekordne peaminister (1912-1913, 1922-1924 ja 1926-1929).

Ta oli konservatiivne juht, keskendudes poliitilise ja sotsiaalse stabiilsuse hoidmisele.

Viited 

Prantsusmaa presidendid
Andorra vürstid
Prantsusmaa peaministrid
Vabadusristi III liigi 1. järgu kavalerid
Prantsusmaa Esimeses maailmasõjas
Sündinud 1860
Surnud 1934
Clouseau

Clouseau on Belgia ansambel.

1991. aasta Eurovisiooni lauluvõistlusel esindas ta Belgiat lauluga "Geef het op".

Belgia ansamblid
Belgia esindajad Eurovisiooni lauluvõistlusel
Jaapani Krimikirjanikeseltsi Auhind

Jaapani Krimikirjanikeseltsi Auhind (jaapani keeles 日本推理作家協会賞 [Nihon Suiri Sakka Kyōkai Shō]) on Jaapani mainekaim krimikirjanduse auhind. Mõningate nimemuudatustega antakse seda välja alates 1948. aastast.

Auhinnale pani alguse mõjukas jaapani krimikirjanik Edogawa Ranpo.

Kirjandusauhinnad
Sara Tavares

Sara Alexandra Lima Tavares (sündinud 1. veebruaril 1978) on Portugali laulja.

1994. aasta Eurovisiooni lauluvõistlusel esindas ta Portugali lauluga "Chamar a Música".

Portugali lauljad
Portugali esindajad Eurovisiooni lauluvõistlusel
Sündinud 1978
Balti keti mälestusmärk

Balti keti mälestusmärk on Järva maakonnas Türi vallas Käru alevikus asuv mälestusmärk, millega meenutatakse Balti ketti. Mälestusmärk on kohas, mille lähedalt läks mööda Balti kett.

Eesti mälestusmärgid
Türi vald
Laulev revolutsioon
Monty Python

Monty Python oli Suurbritannia komöödiatrupp, mis sai tuntuks BBC telesarjast "Monty Pythoni lendav tsirkus" (1969–1974). Monty Pythoni näiteseltskonda kuulus kuus liiget: Graham Chapman, John Cleese, Terry Gilliam, Eric Idle, Terry Jones ja Michael Palin.

Filmid 
 Ja nüüd midagi täiesti erinevat (1971) – "And Now for Something Completely Different"
 Monty Python ja Püha Graal (1975) – "Monty Python and the Holy Grail"
 Briani elu (1979) – "Life of Brian"
 Monty Python esineb Hollywood Bowli laval (1982) – "Monty Python Live at the Hollywood Bowl"
 Monty Python: Elu mõte (1983) – "The Meaning of Life"

Välislingid 
 Monty Pythoni koduleht
 Monty Pythoni YouTube'i kanal

Suurbritannia koomikud
Pfuri, Gorps & Kniri

Pfuri, Gorps & Kniri oli Šveitsi ansambel.

1979. aasta Eurovisiooni lauluvõistlusel esindasid nad koos ansambliga Peter, Sue & Marc Šveitsi lauluga "Trödler und Co".

Šveitsi ansamblid
Šveitsi esindajad Eurovisiooni lauluvõistlusel
Athena Keskus

Athena Keskus (ka Ateena Keskus, Athena Konverentsi- ja Kultuurikeskus) on meelelahutus- ja konverentsikeskus Tartus aadressil Küütri tänav 1. Keskust haldab OÜ Kasmo.

Keskuses on muu hulgas pööningusaal ehk blackbox, suur saal ja nurgasaal.

Vaata ka
Tartuff

Viited

Välislingid
Keskuse koduleht
"Tartu vanast Volgast saab 15 aastaks koolimaja" ERR, 31. detsember 2018

Tartu ehitised
Eesti meelelahutus
Put

Put on Rijekast pärit Horvaatia ansambel.

1993. aasta Eurovisiooni lauluvõistlusel esindas ta Horvaatiat lauluga "Don't Ever Cry".

Horvaatia ansamblid
Horvaatia esindajad Eurovisiooni lauluvõistlusel
Boris Novković

Boris Novković (sündinud 25. detsembril 1967) on Horvaatia laulja.

2005. aasta Eurovisiooni lauluvõistlusel esindas ta koos Lado Membersiga Horvaatiat lauluga "Vukovi umiru sami".

Horvaatia lauljad
Horvaatia esindajad Eurovisiooni lauluvõistlusel
Sündinud 1967
Forchach

Forchach on vald (Gemeinde) Austrias Tirooli liidumaal Reutte ringkonnas. Vald asub 910 m kõrgusel merepinnast. Valla pindala on 14,4 km², 1. jaanuaril 2017 elas seal 258 inimest.

Asend 

Forchach asub Lechi orus Lechau servas. Vald ulatub Lechi jõest kuni 2227 m kõrguse Schwarzhanskarspitzeni Lechtali Alpides.

Ajalugu 

Forchachi on esmakordselt mainitud aastal 1200 kui "Vorhach" (mänd).

Majandus 

Kogukond elatub põllumajandusest, turismist ja väiketööstusest.

Viited

Välislingid 

 www.riskommunal.net

Tirooli liidumaa vallad
Lado Members

Lado Members on Horvaatia ansambel.
2005. aasta Eurovisiooni lauluvõistlusel esindas ta Horvaatiat lauluga "Vukovi umiru sami".

Horvaatia ansamblid
Horvaatia esindajad Eurovisiooni lauluvõistlusel
Marcel Pavel

Marcel Pavel (sündinud  4. detsembril 1971) on Rumeenia laulja.

2002. aasta Eurovisiooni lauluvõistlusel esindas ansambel koos Monica Angheliga Rumeeniat lauluga "Tell me why".

Rumeenia lauljad
Eurovisioonil osalejad
Sündinud 1959
Krassimir Avramov

Krassimir Ivanov Avramov (bulgaaria keeles Красимир Иванов Аврамов; sündinud 5. novembril 1972 Slivenis) on Bulgaaria laulja.

2009. aasta Eurovisiooni lauluvõistlusel esindas ta Bulgaariat lauluga "Illusion".

Bulgaaria lauljad
Eurovisioonil osalejad
Sündinud 1972
Sofi Marinova

Sofia Marinova Kamenova (bulgaaria keeles София Маринова Каменова; sündinud  5. detsembril 1975 Sofias), rohkem tuntud esinejanime Sofi Marinova (Софи Маринова) all, on Bulgaaria lauljatar.

2012. aasta Eurovisiooni lauluvõistlusel esindas ta Bulgaariat lauluga "Love Unlimited".

Bulgaaria lauljad
Eurovisioonil osalejad
Sündinud 1975
Teba krahv

Teba krahv (conde de Teba) on Hispaania aadlitiitel. 

Karl V nimetas 22. oktoobril 1522 esimeseks Teba krahviks Diego Ramírez de Guzmáni.

 Diego Ramírez de Guzmán y Ponce de León, I Teba krahv.
 Luis de Guzmán y Córdoba, II Teba krahv.
 Juan Ramírez de Guzmán y Álvarez de Toledo, III Teba krahv.
 Brianda de Guzmán y de la Vega, IV Teba krahv.
 Luis de Guzmán y Guzmán, V Teba krahv.
 Pedro Andrés de Guzmán Enríquez de Rivera y Acuña, VI Teba krahv.
 Luis Francisco Ramírez de Guzmán y Fernández de Córdoba, VII Teba krahv.
 Pedro de Guzmán y Portocarrero, VIII Teba krahv.
 Agustín de Guzmán y Portocarrero, IX Teba krahv.
 Inés de Guzmán y Fernández de Córdoba, X Teba krahvinna.
 Cristóbal Portocarrero de Guzmán Henriquez de Luna, XI Teba krahv. 
 Catalina Portocarrero de Guzmán, XII Teba krahvinna.
 Domingo Fernández de Córdoba, XIII Teba krahv.
 María del Carmen Fernández de Córdoba, XIV Teba krahvinna.
 Luis Fernández de Córdoba y Portocarrero, XV Teba krahv.
 María Francisca de Sales Portocarrero de Guzmán y Zúñiga, XVI Teba krahvinna.
 Eugenio de Palafox y Portocarrero, XVII Teba krahv.
 Cipriano Palafox y Portocarrero, XVIII Teba krahv.
 María Francisca de Sales y Portocarrero, XIX Teba krahvinna.
 María Eugenia Palafox y Kirck Patrick, XX Teba krahvinna, Prantsusmaa keisrinna.
 Eugenia María Fitz-James Stuart y Falcó, XXI Teba krahvinna.
 Carlos Alfonso de Mitjans y Fitz-James Stuart, XXII Teba krahv.
 María Macarena de Mitjans y Verea, XXIII Teba krahvinna.

Hispaania aadlitiitlid
Traudl Junge

Gertraud Junge, hüüdnimega Traudl Junge (sündinud Humps, 16. märts 1920 München — 10. veebruar 2002 München) oli Adolf Hitleri sekretär (1942. aasta novembrist kuni 1945. aasta aprillini). 

Pärast Hitleri testamendi kirja panemist jäi ta kuni Hitleri surmani Führerbunkerisse. 1945. aastal ta vahistati ja vangistati ning teda kuulas üle nii Nõukogude armee kui hiljem ka USA sõjavägi. Sõjajärgsel Lääne-Saksamaal töötas Junge sekretärina. Vanas eas avaldas ta memuaarid "Kuni viimse tunnini: Hitleri sekretär räägib oma elust", milles väitis, et ei teadnud natside sõjakuritegudest, kuid ei kasutanud ka võimalust sellekohaseid teateid uurida. Tema mälestused on andud ainest 2004. aastal valminud filmile "Allakäik". 

Junge suri kopsuvähki.

Saksamaa inimesed
Sündinud 1920
Surnud 2002
Relvastatud Vastupanu Teeneterist

Relvastatud Vastupanu Teeneterist on aastast 1999 välja antav auhind (teeneterist). 

Teeneteristi statuudi järgi antakse seda neile, kellel "on väärilisi teeneid Eesti riigi ja rahva relvaga kaitsmisel Nõukogude Liidu okupatsiooni ajal või okupatsiooni ajal tegutsenud relvastatud vabadusvõitlejate abistamisel, samuti eestlaste kaitsetahte tugevdamisel ja metsavendade ajaloo ja ideede tutvustamisel tänapäeval". Teeneteristi väljaandmist korraldab Relvastatud Vastupanu Teeneteristi Nõukogu.

Teeneteristil on kolm klassi.

Kavalere
1999 Mart Laar
2000 Kalju Aarop
...

Vaata ka
Metsavendlus Eestis

Viited

Välislingid
Relvastatud Vastupanu Teeneteristi statuut

Eesti auhinnad
Metsavendlus
Verka Serdutška

Andri Mõhhailovõtš Danõlko (ukraina keeles Андрій Михайлович Данилко; esinejanimega Vjerka Serdjutška, ukraina keeles Вєрка Сердючка; sündinud 2. oktoobril 1973 Poltaavas) on Ukraina laulja, näitleja, telesaatejuht, muusikaprodutsent ja helilooja. Ukraina rahvakunstnik (2008). 

Aastal 1991 lõpetas ta Poltaava Keskkooli nr 27.

1. aprillil 1993 esines ta esmakordselt Vjerka Serdjutška rollis Poltaava huumorifestivalil "Humoriina".

1. aprillil 1994 pälvis ta samanimelisel festivalil Harkovis peapreemia, misjärel toimus tema teledebüüt kohalikus telekanalis Privat TV (Приват ТВ). 1995. aasta märtsis lisandus peapreemia rahvusvahelisel noorte artistide festivalil «Море смеха».

1995. aastal asus ta õppima Kiievi estraadi ja tsirkuse õppeasutusse ning 1996. aastal alustas koostööd muusikaprodutsent Juri Nikitiniga ja plaadifirmaga Mamamusic, 1997. aastal ilmus esimene plaat lauluga "Lihtsalt Vera" («Просто Вера»).

Aastast 1997 oli ta Ukraina telekanali 1+1 saatejuht, 1998. aastal läks üle kanalisse ТВ-6 ja hiljem kanalisse СТС. 

Aastal 1999 algasid edukaks kujunenud kontserdireisid Venemaal ja SRÜ riikides. 

2007. aasta Eurovisiooni lauluvõistlusel Helsingis esindas ta Ukrainat lauluga "Dancing Lasha Tumbai" ning pälvis finaalis 2. koha.

Aastatel 2016–2017 oli ta telesaate "Ukraina X-Faktor" žürii liige.

Ta on mänginud seitsmes filmis.

Tunnustus

 Arkadi Raikini karikas – 2000
 Kuldgrammofoni auhind – 2003; 2004; 2005; 2011
 Ukraina teeneline kunstnik – 2003
 Ukraina rahvakunstnik – 2008

Viited 

Ukraina lauljad
Eurovisioonil osalejad
Sündinud 1973
Rannar Raba

Rannar Raba (sündinud 30. oktoobril 1979) on eesti ajakirjanik.

Ta on töötanud Viljandi Linnavalitsuse projektijuhina, ajalehe Sakala arvamustoimetajana ja vanemtoimetajana ning MTÜ Eesti Pärimusmuusika Keskus avalike suhete juhina. 

Alates 1. juunist 2017 on Raba ajalehe Tartu Postimees peatoimetaja.

Eesti ajakirjanikud
Sündinud 1979
Mumiy Troll

Mumiy Troll (Мумий Тролль, aastani 1989 Муми Тролль) on Venemaa ansambel.

2001. aasta Eurovisiooni lauluvõistlusel esindas ta Venemaad lauluga "Lady Alpine Blue".

Venemaa ansamblid
Eurovisioonil osalejad
Hersjana Matmuja

Hersjana Matmuja (esinejanimega Hersi Matmuja; sündinud 1. veebruaril 1990) on Albaania laulja.

2014. aasta Eurovisiooni lauluvõistlusel esindas ta Albaaniat lauluga "One Night's Anger".

Albaania lauljad
Albaania esindajad Eurovisiooni lauluvõistlusel
Festivali i Këngësi võitjad
Sündinud 1990
Seto kuningriik

Seto kuningriik ehk Seto kuningriigipäev on augusti esimesel laupäeval peetav roteeruva toimumiskohaga seto kultuuri suursündmus, millest saavad lisaks setodele osa võtta ka seto kultuuri huvilised. Kuningriigipäeva keskpäeval kuulutatakse üheks päevaks Seto kuningriigi seadused Eesti ja Vene seadustest kõrgemalseisvaiks ning päeva jooksul peetakse seto pärimuskultuuriga seotud võistlusi. Samuti valitakse kuningriigipäeval setode esindusisik ülemsootska.

Ajalugu 

Seto kuningriigi pidamise idee on metsasoomlaste vabariigi eeskujul maale toonud folklorist Paul Hagu. Esimene kuningriigipäev peeti 20. augustil 1994 Obinitsa kooli õuel. Paari aasta pärast hakkas sündmuse toimumiskoht roteeruma nelja Setomaa eestipoolsele osale jääva valla vahel (Mikitamäe, Meremäe, Värska, Misso valla Luhamaa nulk) ning see toimumiskohtade järjestus püsib tänini, ka pärast haldusreformi, mil neist valdadest moodustati üks Setomaa vald. Järgmine, järjekorras XXVI Seto Kuningriik toimus 3. augustil 2019 Küllätüvä külas.

Võistlused 

Žüriid valivad välja parima eeslaulja (sõnolinõ), tantsijad (naiste puhul kargusekargaja, meeste puhul kasatskilüüjä), pillimehed, jõumehe (vägümiis), söökide ja jookide valmistajad (õlu, vein, handsa, pirukas, leib), käsitöömeistrid jm; päeva kulminatsioonina valitakse avalikel valimistel uus ülemsootska. Kõik meistrid kannavad võidetud tiitlit järgmise kuningriigini. Nimetatud võistlused toimuvad igal kuningriigipäeval, kuid harvem on valitud ka teisi kuninga meistreid, nt piltnik. Viimasele võistlusele, ülemsootska valimisele järgneb vaatemänguline sõjaväeparaad.

Ülemsootska 
Ülemsootska on kuningriigipäeval üheks aastaks valitav setode esindusisik. 

Tegemist ei ole kuninga või kuningannaga, kuna Anne Vabarna lauldud eeposele "Peko" tugineva mütoloogia põhjal on setodel (viljakus)jumal-kuningas Peko, kes magab Petseri kloostri liivakoobastes ning annab oma tahtmise ja nõu seto rahvale teada unenägudes, mida näeb ülemsootska. Niisiis on ülemsootska vahendaja, sõnumitooja, kuid praktilises elus siiski rahva esindaja, autoriteet ja arvamusliider. Ülemsootska tunnuseks on valitsussau kiiora. 

Järjestikuste ametiaegade hulk ei ole piiratud. 2018. aastal valiti Lüübnitsas ülemsootskaks Aare Hõrn. Alates 2021. aastast on ülemsootska Jane Vabarna.

Välislingid
Seto kuningriik (visitsetomaa.ee)
Seto kuningriik (setomaa.ee) 

Setumaa
Inga & Anush

Inga & Anuš (Ինգա և Անուշ)on Armeenia duo.
2009. aasta Eurovisiooni lauluvõistlusel esindas duo Armeeniat lauluga "Džan Džan".

Armeenia ansamblid
Eurovisioonil osalejad
Bravo

Bravo võib tähendada mitut asja:

 Bravo (ansambel), Hispaania ansambel
...

Vaata ka
Bravo The Hits 2004
Bravo The Hits 2016
Fiat Bravo/Brava
Masatoshi Koshiba

Masatoshi Koshiba (jaapani keeles 小柴 昌俊, Koshiba Masatoshi; 19. september 1926 Toyohashi, Aichi – 12. november 2020) oli jaapani füüsik.

Koshiba õppis füüsikat Tokyo ülikoolis ning sai doktorikraadi Rochesteri ülikoolis New Yorgis 1955. aastal. Seejärel töötas ta Chicago ülikoolis ning Tokyo ülikoolis.

2002. aastal jagas ta Nobeli füüsikaauhinda panuse eest astrofüüsikasse, eriti kosmiliste neutriinode tuvastamise eest.

Viited 

Jaapani füüsikud
Nobeli füüsikaauhinna laureaadid
Sündinud 1926
Surnud 2020
Holzgau

Holzgau on vald (Gemeinde) Austrias Tirooli liidumaal Reutte ringkonnas. Vald asub 1103 m kõrgusel merepinnast. Valla pindala on 36,1 km², 1. jaanuaril 2016 elas seal 433 inimest.

Ajalugu 

Valla peamine küla asub Lechtali orus Höhenbachi lehvikul. Küla on esmakordselt mainitud 1315. aastal kui Holzge, hiljem kui Holzgaw. 1401. aastal sai sellest autonoomne kihelkond.

Küla on peamiselt tuntud oma värvitud fassaadidega majade poolest. Mõned neist on viimase kümne aasta jooksul põhjalikult renoveeritud. Piirkondlik muuseum annab mulje varasemate põlvkondade elust Lechtali oru ülemises otsas. Simmsi juga loodi 19. sajandil Briti töösturi Frederick Richard Simmsi poolt.

Inimesed 

Josef Strobl (sündinud 1974. aastal Holzgaus) – endine Austria suusataja

Viited

Välislingid 

 www.holzgau.tirol.gv.at

Tirooli liidumaa vallad
Blond

Blond on juuksevärvus, mida põhjustab melaniini vähene sisaldus juustes. Blondi ehk heledajuukselise inimese juuksed on valkjat, kollakat, kuldset või isegi helepruuni tooni.

Vaata ka
Brünett

Juuksevärvused
Csaba Szigeti

Szigeti Csaba on Ungari laulja.
1995. aasta Eurovisiooni lauluvõistlusel esindas ta Ungarit lauluga "Új Név A Régi Ház Falán".

Ungari lauljad
Eurovisioonil osalejad
Avalike teenuste nõukogu

Avalike teenuste nõukogu on Majandus- ja Kommunikatsiooniministeeriumi juures alaliselt tegutsev organ, mille peamine eesmärk on toetada Majandus- ja Kommunikatsiooniministeeriumi avalike teenuste arengu koordineerimisel.

Nõukogu on asutatud ettevõtlus- ja infotehnoloogiaministri Urve Palo 29. novembri 2017. aasta käskkirjaga.

Avalike teenuste nõukogu ülesanded 
 Osaleb avalike teenuste korraldamise arengu põhisuundade ja arengut toetavate tegevuste kavandamisel ja elluviimisel
 Koondab näiteid valdkonna heast praktikast ja kitsaskohtadest ning teeb nende põhjal valdkonna arengut puudutavaid ettepanekuid
 Arutab läbi valdkonna juhiste ja soovituste andmise vajadused ja juhiste ning soovituste kavandid
 Arutab läbi valdkonda oluliselt mõjutavate õigusaktide muutmise vajaduse ja selliste õigusaktide eelnõud ning teeb asjaomastele asutustele ettepanekuid
 Jälgib kavandatud tegevuste elluviimist ning juhiste rakendamist
 Teeb koostööd teiste Vabariigi Valitsuse 25. mai 2017. aasta määruse nr 88 „Teenuste korraldamise ja teabehalduse alused“ alusel loodud nõukogudega

Nõukogu liikmed 
Nõukogu esimees on Majandus- ja Kommunikatsiooniministeeriumi infoühiskonna teenuste arendamise osakonna nõunik Helena Lepp ja liikmed
 Haridus- ja Teadusministeeriumi organisatsiooninõunik Liisa Haabpiht
 Justiitsministeeriumi infotehnoloogia ja andmeturbe talituse nõunik Bert Blös
 Kaitseministeeriumi juhtkonna arendusnõunik Enely Prei
 Keskkonnaministeeriumi juhtkonna nõunik Kätlin Mandel
 Kultuuriministeeriumi infotehnoloogia osakonna juhataja Indrek Reimand
 Maaeluministeeriumi strateegiaosakonna nõunik Sirli Kalbus
 Majandus- ja Kommunikatsiooniministeeriumi infoühiskonna teenuste arendamise osakonna nõunik Helena Kõrge
 Rahandusministeeriumi arendusosakonna kvaliteedijuht Merilin Olo
 Rahandusministeeriumi riigieelarve osakonna nõunik Olga Kuvatova
 Rahandusministeeriumi riigihalduse ja avaliku teenistuse osakonna osakonnajuhataja asetäitja Raido Roop
 Riigi Infosüsteemi Ameti kvaliteedijuht Urve Pastarus
 Riigikantselei tugitegevuste osakonna asjaajamisjuht Kadri Kilp
 Siseministeeriumi rahandusosakonna osakonnajuhataja asetäitja majandusarvestuse alal Ülle Johanson
 Välisministeeriumi haldusküsimuste asekantsler Kadri Maasik

Viited

Välislingid
 Avalike teenuste nõukogu koosolekute protokollid

Majandus- ja Kommunikatsiooniministeerium
Vlatko Lozanoski

Vlatko Lozanoski (Влатко Лозаноски; esinejanimega Lozano (Лозано); sündinud 27. juunil 1985) on Põhja-Makedoonia laulja.

2013. aasta Eurovisiooni lauluvõistlusel esindas ansambel koos Esma Redžepovaiga Makedooniat lauluga "Pred da se razdeni".

Põhja-Makedoonia lauljad
Eurovisioonil osalejad
Sündinud 1985
Arno Kütt

Arno Kütt (sündinud 29. mail 1970) on eesti ettevõtja ja veebikaubanduse-logistika innovaatiliste tehnoloogiate arendaja.

Ta on sündinud Viljandis. Koolis käis Viljandi V Keskkoolis (praegune Viljandi Paalalinna Kool), on selle vilistlane. Alustas 1990ndate algul väikeettevõtjana, valmistas ja müüs puidutooteid ning tegi täispuidust kodumööblit. Pärast 1998. aasta mööblimessi Tallinnas rajas esimese veebi-mööblipoe Eestis. 2000. aastal lõi veebilehe ON24.

2003. aastast arendab koos äripartner Peep Kullaga innovaatilisi äriprojekte. 2004. aasta mais avati internetikaubamaja Soomes. Klientidele mööbli ja pakkide koju kättetoimetamise vajadus tingis 2006. aastal oma logistikaettevõtte asutamise. 2008. aastal loodi pakiautomaate tootev ja nendega opereeriv firma SmartPOST. 2009. aastal võitis SmartPosti pakiautomaatide võrk Eestis aasta logistikateo auhinna. Samal aastal sai ON24-st Eesti suurim mööblimüüja.

Kaks aastat hiljem müüdi logistikavõrk ning kaubamärk Smartpost Soome ettevõttele Itella, et edaspidi keskenduda viimase miili tehnoloogia arendamisele. Ettevõtte uueks nimeks sai AS Cleveron, mis asus pakiautomaate ja -roboteid välja arendama. 

Plaanis on rajada Eestisse 500 aparaadiga pakirobotite võrgustik CollectNet, mida saaksid kasutada kõik logistikafirmad, ettevõtted, era­isikud või e-poed. 2017. aastal pakuvad klientidele täisteenindust uue generatsiooni pakiautomaadid, nagu PackRobot ja Flex, mis viivad pakkide kättetoimetamise efektiivsuse ja kasutajamugavuse täiesti uuele tasemele. Viljandi külje all asuvas moodsas Cleveroni laboratooriumis testitakse uusi postipakkide kojukandedroone. Peep Kuld tegutseb firmas eeskätt äristrateegia kallal, Arno Kütt rohkem robotite tehnoloogia väljaarendajana.

2017. aasta märtsis valiti Arno Kütt ja Peep Kuld EY (Entrepreneur of the Year) Eesti aasta ettevõtjaks.

2018. aastal nimetati Arno Küti juhitav Cleveron aasta ettevõtteks.

2019. aastal pälvis ta Valgetähe IV klassi teenetemärgi.

2019. aastal valiti Arno Kütt aasta töösturiks. 

Eesti Inseneride Liit andis 2019. aasta inseneri nimetuse robootilisi pakiautomaate tootva ettevõtte Cleveron AS juhile Arno Kütile. 

Arno Küti üks juhtmoto: "Elada tuleb nii, et hiljem ei oleks piinlik tehtu pärast ja et planeeritu saaks ellu viidud. Minu töö on ka minu hobi."

Arno Kütt on võtnud üheks tulevikusihiks ka ellu viia plaan asutada Viljandisse era IT-kolledž, kus tudeeriks 1000 üliõpilast.

Lisaks ON24 ASile ja Cleveronile kuulub Arno Kütt ka mitme muu firma omanikeringi. Firmad toetavad sponsorina Eesti sporti.

Viited

Eesti ettevõtjad
Tallinna Tehnikaülikooli vilistlased
Valgetähe IV klassi teenetemärgi kavalerid
Sündinud 1972
Halla Margrét Árnadóttir

Halla Margrét Árnadóttir (sündinud 23. aprillil 1964 Reykjavíkis) on Islandi laulja.
1987. aasta Eurovisiooni lauluvõistlusel esindas ta Islandit lauluga "Hægt og hljótt".

Islandi lauljad
Islandi esindajad Eurovisiooni lauluvõistlusel
Sündinud 1964
Daníel Ágúst Haraldsson

Daníel Ágúst Haraldsson (sündinud 26. augustil 1969 Reykjavíkis) on Islandi laulja.
1989. aasta Eurovisiooni lauluvõistlusel esindas ta Islandit lauluga "Thad sem enginn Sér".

Islandi lauljad
Islandi esindajad Eurovisiooni lauluvõistlusel
Sündinud 1969
Telma Ágústsdóttir

Telma Ágústsdóttir (sündinud 27. jaanuaril 1977 Reykjavíkis) on Islandi laulja.
2000. aasta Eurovisiooni lauluvõistlusel esindas Linkytė koos Einar Ágúst Víðissoniga Islandit lauluga "Tell Me!"

Islandi lauljad
Islandi esindajad Eurovisiooni lauluvõistlusel
Sündinud 1977
Pegasus (kohvik)

Pegasus on Tallinna Kirjanike Majas (Harju tänav 1) asuv kohvik.

Kirjanike Maja kõige populaarsema paiga, kohviku Pegasus kujundasid sisearhitektid Väino Tamm, Leila Pärtelpoeg ja Allan Murdmaa. 

Kohviku Niguliste kiriku poolset osa ääristab klaassein, millel oli oluline roll ruumimõju loomisel, andes kohvikule valgust ja avarust. Aknad jäeti erinevalt teistest kohvikumiljöödest kardinatega katmata. Akende kaudu taheti muidu lihtsakoelist sisekujundust täiendada Harju tänava haljasalale avaneva vaatega. 

Seinad olid krohvitud halliks ning neisse olid asetatud koonilise kujuga seinavalgustid, mis moodustasid oma asetusega geomeetrilise ornamendi. Koonuste avaosa oli suunatud seina poole, mistõttu valgus ei paistnud saali, vaid peegeldus seinalt vastu. 

Kohvikule andis olulise lisanduse Väino Tamme disainitud mööbel. Pegasuse toolid olid lihtsad, spoonitud vineeriga kaetud tumedast puidust toolid, mille tegid eriliseks see, et raskele rauast konstruktsioonile oli asetatud kaks vineertahvlit, mida ühendas seljatoe otsa kinnitatud metallist klamber. 

Kohviku kolme korrust ühendas Allan Murdmaa kavandatud metallist keerdtrepp, mis andis erinevalt tavalisest trepist juurde teeninduspinda ning mõjus efektsemalt. Keerdtrepi lõppu asetati Edgar Viiese alumiiniumist skulptuur “Pegasus”, mis oli Eesti esimene abstraktne skulptuur avalikus ruumis, ning andis keerdtreppi täiendades ruumile veelgi enam dünaamilisust. 

Noorte ja loovintelligentsi meelispaigana oli Pegasus oluline kirjandus- ja kunstielukeskus. Kohvikus korraldati arvukalt näitusi, mis esitasid tolle aja kõige uuenduslikumat loomingut. Eesti popkunsti arenguloos on olulise tähtsusega Pegasuses 1969. aastal toimunud SOUP-rühmituse näitus, kus noored vihased Ando Keskküla, Andres Tolts, Leonhard Lapin ja teised esitasid esmakordselt oma kõmulisi teoseid. Järgmisel aastal astuti avalikkuse ette koos Kaljo Põllu juhitud Visaritega. Kohviku uuenduslikust miljööst inspireerituna valmis Leohard Lapinil koomiks “Benno Bladikorni elurõõm, arvamused ja mõttetu surm kohvikus “Pelargia”” (1-10 pilti, 1970, Eesti Kunstimuuseum).

Viited

Eesti kohvikud
Tallinna toitlustusettevõtted
Harju tänav
Seebimull

Seebimull on üliõhuke seebivee kile, mis on täidetud õhuga ning moodustab küütleva pinnaga tühja kera. Seebimullid püsivad üldjuhul vaid mõne hetke, enne kui iseeneslikult või kokkupuutel mõne teise kehaga lõhkevad. Neid kasutatakse sageli laste meelelahutusena, kuid ka taideetendustes. Suure hulga mullide kokkukleepumisel moodustub seebivaht.

Seebimulli pinnale valguse langedes näib see muutvat oma värvi. Erinevalt vikerkaarevärvidest, mis tulenevad eri värvi valguse erinevast murdumisest, annab seebimullidele värvi õhukese seebikile esi- ja tagaküljelt peegelduva valguse interferents. Sõltuvalt kile paksusest võivad värvid omavahel interfereeruda nii konstruktiivselt kui ka  destruktiivselt.

Vaata ka
 Vaht
 Seep
 Mull
 Vedelike füüsikalised omadused

Füüsika
Mänguasjad
Island (ansambel)

Island oli Küprose ansambel, mis loodi, et esindada 1981. aasta Eurovisiooni lauluvõistlusel Küprost.

Lauluga "Monika" saavutasid nad kuuenda koha.

Ansambli liikmed olid Aléxia Vassilíou, Areti Kassapi, Aristos Moskovatis, Roger Lee ja Doros Georgiadis.

Küprose ansamblid
Küprose esindajad Eurovisiooni lauluvõistlusel
Konstantína

Konstantína Konstantínou (kreeka keeles Κωνσταντίνα Κωνσταντίνου; sündinud 6. oktoobril 1963 Nikosias) on Küprose laulja.

1983. aasta Eurovisiooni lauluvõistlusel esindas ta koos Stávros Siderásega Küprost lauluga "I agápi akóma zei".

Küprose lauljad
Küprose esindajad Eurovisiooni lauluvõistlusel
Sündinud 1963
Elpída

Elpída Karagiannopúlou (Ελπίδα Καραγιαννοπούλου;  sündinud 2. oktoobril 1950) on Kreeka laulja.

1979. aasta Eurovisiooni lauluvõistlusel esindas ta Kreeka lauluga "Sokrati".
1986. aasta Eurovisiooni lauluvõistlusel esindas ta Küprost lauluga "Tora Zo".

Kreeka lauljad
Küprose esindajad Eurovisiooni lauluvõistlusel
Sündinud 1950
Voice (duo)

Voice on Küprose ansambel.

2000. aasta Eurovisiooni lauluvõistlusel esindas ta Küprost lauluga "Nomiza".

Küprose ansamblid
Küprose esindajad Eurovisiooni lauluvõistlusel
Robert Williams

Robert Williams (kreeka keeles Ροβέρτος-Κωνσταντίνος Ουίλλιαμς; 4. detsember 1949 – 21. august 2022) on Kreeka laulja.
Ta esindas koos Mariánna Tóli, Pascális Arvanitídise ja Béssy Argyríkiga 1977. aasta Eurovisiooni lauluvõistlusel Kreekat lauluga "Mathima Solfege".

Viited 

Kreeka lauljad
Kreeka esindajad Eurovisiooni lauluvõistlusel
Sündinud 1949
Surnud 2022
Soome lennujaamade ja lennuväljade loend

Siin loetletakse Soomes asuvaid lennujaamu ja lennuväljasid.

Enontekiö lennujaam
Helsingi Malmi lennujaam
Helsingi Vantaa lennujaam
Ivalo lennujaam
Joensuu lennujaam
Jyväskylä lennujaam
Kajaani lennujaam
Kemi-Tornio lennujaam
Kittilä lennujaam
Kokkola-Pietarsaari lennujaam
Kuopio lennujaam
Kuusamo lennujaam
Lappeenranta lennujaam
Maarianhamina lennujaam
Oulu lennujaam
Pori lennujaam
Rovaniemi lennujaam
Savonlinna lennujaam
Tampere-Pirkkala lennujaam
Turu lennujaam
Vaasa lennujaam
Varkause lennujaam

Lennujaamade ja lennuväljade loendid riigiti
Soome lennujaamad
Ofra Haza

Ofra Haza (עפרה חזה; sündinud 4. aprillil 1948 Tel Avivis - 23. veebruar 2000) oli Iisraeli laulja ja näitleja. 

Tema vanemad oli Jeemenist Iisraeli emigreerunud juudid. 

Haza saavutas oma sünnimaal Iisraelis ning ümbritsevates riikides väga suure populaarsuse. Ta andis välja üle 20 stuudioalbumi ning arvukalt kogumikke ning teda nimetati "Lähis-Ida Madonnaks". Ta oli muuhulgas nomineeritud ka Grammy auhinnale. 1983. aasta Eurovisiooni lauluvõistlusel esindas ta Iisraeli lauluga "Khay" ning saavutas 2. koha. 

Ofra Haza suri AIDS-i tüsistusena põetud kopsupõletikku. Ta on maetud kodulinna Tel Avivi lähistele. HI-viiruse võis ta ajakirjanduse spekulatsioonide kohaselt saada oma abikaasalt, äritegelaselt Doron Ashkenazilt, kes suri 2001. aastal narkootikumide üledoosi tagajärjel. 

Iisraeli lauljad
Iisraeli esindajad Eurovisiooni lauluvõistlusel
Sündinud 1948
Surnud 2000
Tarvel

Tarvel on eesti perekonnanimi.

Nimede eestistamisel määrati Tarvel uueks perekonnanimeks isikutele, kelle perekonnanimi oli Dreiberg, Treiberg ja Treiberk. Peeter Tarveli palvel kanti Tarvel perekonnanimede kaitseregistrisse nr. 163 all (Siseministeeriumi teadaanne 7. oktoobrist 1935).

1. jaanuaril 2017 sellise perekonnanimega inimesi Eestis ei ela või on neid vähem kui 5.

Enn Tarvel (sündinud 1932), eesti ajaloolane
Peeter Tarvel (1894–1953), eesti ajaloolane

Perekonnanimede kaitseregistri nimed
Eestistamisel antud perekonnanimed
Jardena Arasi

Jardena Arasi (ירדנה ארזי; sündinud 25. septembril 1951) on Iisraeli laulja.

1988. aasta Eurovisiooni lauluvõistlusel esindas ta Iisraeli lauluga "Ben Adam".

Iisraeli lauljad
Iisraeli esindajad Eurovisiooni lauluvõistlusel
Sündinud 1951
Zile

Zile on linn Türgis Tokati provintsis, Zile ringkonna keskus.

Türgi linnad
Shuji Nakamura

Shuji Nakamura (jaapani keeles 中村 修二 Nakamura Shūji; sündinud 22. mail 1954) on jaapani päritolu Ameerika Ühendriikide elektroonikainsener ja leiutaja, kes on töötanud peamiselt pooljuhttehnoloogia valdkonnas. Teda peetakse sinise LED-i leiutajaks.

2014. aastal anti talle, Isamu Akasakile ja Hiroshi Amanole Nobeli füüsikaauhind.

Jaapani inimesed
Ameerika Ühendriikide insenerid
Elektroonikainsenerid
Ameerika Ühendriikide leiutajad
Nobeli füüsikaauhinna laureaadid
Sündinud 1954
Joseph Hooton Taylor Jr.

Joseph Hooton Taylor Jr. (sündinud 29. märtsil 1941) on Ameerika Ühendriikide astrofüüsik.

1993. aastal anti talle ja Russell Alan Hulse'ile Nobeli füüsikaauhind uut tüüpi pulsari avastamise eest.

Ameerika Ühendriikide astrofüüsikud
Nobeli füüsikaauhinna laureaadid
Sündinud 1941
Prince Alfred Hamlet

Prince Alfred Hamlet on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas. Linn asub Kaplinnast ligikaudu 110 km kirdes.

Asula on rajatud 1861. aastal, linnaõigused sai 1910. aastal.

2011. aasta rahvaloenduse andmetel oli Prince Alfred Hamleti elanikest värvilisi 72,44%, mustanahalisi aafriklasi 13,45%, valgeid 13,01%, India või Aasia päritolu inimesi 0,07% ja teisi 1,01%. Afrikaani keelt pidas emakeeleks 86,77% inimestest, koosa keelt 6,58%, sotho keelt 3,83%, inglise keelt 1,66% ja tsvana keelt 0,56%.

Viited

Lääne-Kapimaa provintsi linnad
Alec Douglas-Home

Alexander Frederick Douglas-Home, Hirseli parun Home KT, PC (2. juuli 1903 – 9. oktoober 1995) oli Suurbritannia Konservatiivse Partei poliitik, Suurbritannia peaminister 1963. aasta oktoobrist 1964. aasta oktoobrini.

Lisalugemist 
 Dickie, John (1964). The Uncommon Commoner – A Study of Sir Alec Douglas-Home. London: Pall Mall Press. OCLC 1525498.
 Douglas-Home, Alec (1964). Eldon Griffiths, ed. Peaceful Change – A selection of speeches. London: Barker. OCLC 165151.
 Holt, Andrew (2014). The Foreign Policy of the Douglas-Home Government: Britain, the United States and the End of Empire. Basingstoke: Palgrave Macmillan. ISBN 9781137284402.
 Hughes, Emrys (1964). Sir Alec Douglas-Home. London: Housman's. OCLC 9464208.

Välislingid 
 
 Alec Douglas-Home Suurbritannia valitsuse ametlikul koduleheküljel (inglise keeles)
 Sir Alec Douglas-Home Encyclopædia Britannicas (inglise keeles)

Suurbritannia peaministrid
Suurbritannia välisministrid
Konservatiivne Partei
Suurbritannia poliitikud
Sündinud 1903
Surnud 1995
Peter Horton

Peter Horton (sündinud 19. septembril 1941 Feldsbergis) on Austria laulja.

1967. aasta Eurovisiooni lauluvõistlusel esindas ta Austriat lauluga "Warum es hunderttausend Sterne gibt". Laul saavutas finaalkontserdil kahe punktiga 14. koha.

Austria lauljad
Eurovisioonil osalejad
Austria esindajad Eurovisiooni lauluvõistlusel
Sündinud 1941
Karel Gott

Karel Gott (14. juuli 1939 Pilsen – 1. oktoober 2019 Praha ) oli Tšehhi poplaulja, keda nimetati "Tšehhi popmuusika kuningaks", "Ida-Euroopa Frank Sinatraks", "Praha kuldkõriks" ja "Tšehhi ööbikuks".

Esmalt omandas ta elektriku hariduse, hiljem läks aga õppima ooperilauljaks. Ta kogus kuulsust kontserdireisidel Ameerika Ühendriikides ja Lääne-Saksamaal. 

Gott andis välja umbes 300 albumit, mida osteti kümneid miljoneid eksemplare. 

Tšehhid on hääletanud Gotti 42 korda riigi kõige populaarsemaks muusikuks. Gott oli üks vähestest tšehhi lauljatest, kes saavutas laia tuntuse ka väljaspool kodumaad, eriti endises Nõukogude Liidus ja teistes endistes sotsialismimaades ning Saksamaal. 
Ta laulis paljudes keeltes, näiteks vene, saksa ja slovaki keeles.

1968. aasta Eurovisiooni lauluvõistlusel esindas ta Austriat lauluga "Tausend Fenster".

Tunnustus 

 Tšehhoslovakkia teeneline artist (1977)
 Tšehhoslovakkia rahvakunstnik (1985)
 Rahvaste Sõpruse orden (1989, NSVL) 
 Tšehhi Vabariigi kuldne teenetemedal (2009)
 Aunimetused: «Kuldne ööbik», «Absoluutne ööbik» ja «Plaatina ööbik».

Viited

Tšehhi lauljad
Austria esindajad Eurovisiooni lauluvõistlusel
Sündinud 1939
Surnud 2019
Springtime

Springtime on Austria ansambel.

1978. aasta Eurovisiooni lauluvõistlusel esindas ta Austriat lauluga "Mrs. Caroline Robinson".

Austria ansamblid
Austria esindajad Eurovisiooni lauluvõistlusel
Intercontinental Cup

Intercontinental Cup on 1960–2004 toimunud rahvusvaheline jalgpalliturniir. Seda peetakse jalgpalliklubide maailmameistrivõistluste eelkäijaks. Alates 2017 aastast on need klubid maailmameistrid.

Statistika

Viited

Välislingid 
Koduleht

FIFA
Slapianka

Slapianka (vene keeles Slepjanka, transkribeerituna Sljapjanka) on Minski linnaosa, mis asub linna idaosas Partyzanski rajooni territooriumil. Linnaosa ühendavad ülejäänud linnaga trollibussid ja elektrirongid. Plaanide kohaselt avatakse seal aastal 2027 Slapianka metroojaam, mis peaks teenindama ka Vialikaja Slapianka linnaosa.

Ajalugu
Slapianka nime kasutati juba XVI sajandil. Slapianka mõis läks XVIII sajandil Wańkowiczite valdusse. Aleksander Wańkowicz jagas mõisa oma kahe poja vahel. Linnaosa on kujunenud Małaja Slapianka mõisa ja selle juures asunud küla kohale, mis läks noorema poja Melchior Wańkowiczi valdusse, vanema poja omandisse läks aga Vialikaja Slapianka mõis. Järgmiseks omanikuks oli kunstnik Walenty Wańkowicz, kes rajas kasvas üles Slapiankas ja rajas sinna ka ühe oma ateljeedest. Järgmiseks omanikuks oli Jan Edward Wańkowicz, kes võttis aktiivselt osa Jaanuariülestõusust. Kui ülestõus lüüa sai, emigreerus Jan, tema Slapianka valdused aga konfiskeeriti ja neist sai riigimõis. 

Aastal 1917 oli külas 249 elanikku, mõisas aga 53 elanikku. Aastal 1934 asutati külas sovhoos. Aastal 1949 arvati küla ja Moskva–Varssavi raudtee vahelised alad Minski koosseisu ning sinna hakati rajama Minski Traktoritehase tööliste tarbeks individuaalelamuid (toona loeti seda osaks Traktoritehase linnakust). Küla ise arvati Minski koosseisu aastal 1959. Tänapäevaks on nii küla kui ka mõisakompleksi kuulunud hooned lammutatud.

Viited

Minski linnaosad
No Man's Land

Eikellegimaa (inglise keeles No Man‘s Land, korni keeles Tir heb Perghen) on küla Suurbritannias Inglismaal Cornwalli krahvkonna kaguosas, umbes 3 km kaugusel Looe'st kirdes.

Viited
Kiievi Žuljanõ lennujaam

Igor Sikorskõi nimeline Kiievi rahvusvaheline lennujaam (ukraina keeles Міжнародний аеропорт «Київ» імені Ігоря Сікорського), mille teine nimi on Kiievi-Žuljanõ lennujaam (ukraina keeles Аеропорт «Київ-Жуляни») (IATA: IEV, ICAO: UKKK) on üks kahest Ukraina pealinna Kiievi lennujamast, teine on Kiievi Borõspili lennujaam.

Üldandmed 

Selle omanik on ärimees Vassõl Hmelnõtskõi ja see asub Žuljanõ lähedal, umbes 7 km Kiievi kesklinnast.

Välislingid 
 
 Ametlik kodulehekülg

Ukraina lennujaamad
Kiiev
Adelaide'i lennujaam

Adelaide'i lennujaam (IATA: ADL, ICAO: YPAD) on Adelaide´is, Lõuna-Austraalias asuv peamine lennujaam ja on Austraalia viies kõige reisijate rohkeim lennujaam, teenindades enam kui kaheksa miljonit reisijat 30. juunil 2017 lõppenud majandusaastal. Lennujaam asub West Beachi lähedal, kesklinnast ligikaudu 6 km lääne pool. Samuti nimetati seda aastatel 2006, 2009 ja 2011 Austraalia parimaks pealinna lennujaamaks. Adelaide´i lennujaam on ka Qantase kodulennujaam.

Välislingid 
 
 Ametlik kodulehekülg

Austraalia lennujaamad
Adelaide
Ülevi Eljand

Ülevi Eljand (sündinud 1. oktoobril 1947 Valgas) on eesti arhitekt ja graafik.

Elukäik 
Ülevi Eljand sündis õpetajate Adelbert ja Elfriede Eljandi peres. Lõpetas 1966. aastal Jõgeva Laste Muusikakooli ja Jõgeva Keskkooli. Õppis aastatel 1966–1971 Eesti NSV Riiklikus Kunstiinstituudis arhitektuuri eriala. 

Töötas aastatel 1972–1990 EKE Projektis. 1991–1992 töötas Soomes arhitektina. 1993–2005 töötas Valga Linnavalitsuses peaarhitektina, 1997–1999 konsulteeris arhitektuuriküsimustes Otepää Linnavalitsust. 2005–2017 Võru Linnavalitsuses peaarhitektina.

Liikmesus
Ülevi Eljand on Eesti Arhitektide Liidu liige, kuulunud ka selle eestseisusse.

Isiklikku 
Tema esimene abikaasa Karin Tislar on tekstiilikunstnik, poeg Olavi Eljand elab ja töötab Pärnus. Teine abikaasa Elle Kalmu (Eljand) laulis ansamblis MERL, tütar Kristiina (Eljand) Roosimaa on disainer, elab ja töötab Torontos.

Viited

Eesti arhitektid
Sündinud 1947
East Midlandsi lennujaam

East Midlandsi lennujaam (IATA: EMA, ICAO: EGNX) on rahvusvaheline lennujaam East Midlandsis Inglismaal.

Välislingid 
 
 Ametlik koduleht (inglise keeles)

Suurbritannia lennujaamad
Fraktuur

Fraktuur on gooti kirja hiline variant, mis kujunes välja 16. sajandil Saksamaal ja oli trükikirjana kasutusel peamiselt Põhja-Euroopas (sh Eestis ja Lätis), eriti Saksa kultuuripiirkonnas 19.–20. sajandini. Fraktuuri iseloomustavad rombikujulised postiotsad ja ümarvormid, mille kaare üks pool on ümar, teine murtud.

Viited

Välislingid 
Fraktur. - Typolexikon 2001

Kiri
Trükindus
Montagu

Montagu on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Langebergi vallas.

Linn on saanud nime Kapi koloonia sekretäri John Montagu (1797–1853) järgi.

2011. aasta rahvaloenduse andmetel oli Montagu elanikest värvilised 75,67%, valgeid 16,39%, mustanahalisi aafriklasi 6,42%, India või Aasia päritolu inimesi 0,55% ja teisi 0,98%. Afrikaani keelt pidas emakeeleks 91,19%, inglise keelt 5,46% ja koosa keelt 1,46%.

Linna vahetus läheduses asub 1266 meetri kõrgune Bloupunti mägi.

Viited

Lääne-Kapimaa provintsi linnad